OpenLLM-France/wikimedia huggingface dataset:
# Luci Treboni Asper

Luci Treboni Asper (en llatí Lucius Trebonius) va ser un polític i magistrat romà del segle v aC. Formava part de la gens Trebònia, una antiga gens romana d'origen plebeu.
Va ser elegit tribú de la plebs l'any 447 aC i va obtenir el malnom d'Asper pels seus freqüents atacs als patres o senadors. Va organitzar un plebiscit per aprovar la Lex Trebonia de tribunis per la qual si els deu tribuns que corresponien a cada any no eren elegits abans de la dissolució dels comicis, les vacants no s'omplirien per cooptació entre els escollits sinó que haurien de seguir les votacions fins a aconseguir escollir els deu exactes.

## Referències

* ↑ [https://quod.lib.umich.edu/m/moa/acl3129.0003.001/1179?rgn=full+text;view=image;q1=TreboniaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1171. ]
# Magnesiocarfolita

La magnesiocarfolita és un mineral de la classe dels silicats, que pertany al grup de la carfolita. Rep el nom per la seva relació amb la carfolita.

## Característiques

La magnesiocarfolita és un silicat de fórmula química (Mg,Fe$^{2+}$)Al₂(Si₂O₆)(OH)₄. Cristal·litza en el sistema ortoròmbic. La seva duresa a l'escala de Mohs es troba entre 5 i 5,5.
Segons la classificació de Nickel-Strunz, la magnesiocarfolita pertany a «09.DB - Inosilicats amb 2 cadenes senzilles periòdiques, Si₂O₆; minerals relacionats amb el piroxens» juntament amb els següents minerals: balifolita, carfolita, ferrocarfolita, potassiccarfolita, vanadiocarfolita, lorenzenita, lintisita, punkaruaivita, eliseevita, kukisvumita, manganokukisvumita, vinogradovita, paravinogradovita, nchwaningita, plancheïta, shattuckita, aerinita i capranicaïta.

## Formació i jaciments

Va ser descoberta a la localitat de Vanoise, al departament de Savoia (Alvèrnia-Roine-Alps, França). També ha estat descrita a Alemanya, Grècia, Espanya, Itàlia, Suïssa, Austràlia i els Estats Units.

## Referències

* ↑ «Magnesiocarpholite» (en anglès). Mindat. [Consulta: 12 gener 2020].
# Magnesioclorofenicita

La magnesioclorofenicita és un mineral de la classe dels fosfats que pertany al grup de la clorofenicita. Rep el nom pel domini del magnesi sobre el manganès en la composició, i la seva relació amb la clorofenicita.

## Característiques

La magnesioclorofenicita és un arsenat de fórmula química (Mg,Mn)₃Zn₂(AsO₄)(OH,O)₆. Cristal·litza en el sistema monoclínic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, la magnesioclorofenicita pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, grattarolaïta, cornetita, clinoclasa, arhbarita, gilmarita, allactita, flinkita, raadeïta, argandita, clorofenicita, gerdtremmelita, dixenita, hematolita, kraisslita, mcgovernita, arakiïta, turtmannita, carlfrancisita, synadelfita, holdenita, kolicita, sabel·liïta, jarosewichita, theisita, coparsita i waterhouseïta.

## Formació i jaciments

Va ser descoberta a la mina Franklin, situada a la localitat homònima del comtat de Sussex, a Nova Jersey (Estats Units). També ha estat descrita a la propera mina Sterling, a la localitat d'Ogdensburg. Aquests dos indrets són els únics de tot el planeta on ha estat trobada aquesta espècie mineral.

## Referències

* ↑ «Magnesiochlorophoenicite» (en anglès). Mindat. [Consulta: 11 maig 2019].
# Colleret

Colleret és un municipi francès, situat a la regió dels Alts de França, al departament del Nord. L'any 2006 tenia 1.639 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.602 | 1.606 | 1.665 | 1.627 | 1.721 | 1.649 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Bernadette Lejuste | |
# Benet d'Albalat

Benet d'Albalat, noble i cavaller de Tarragona al servei de Jaume el Conqueridor. Capità de les tropes en la conquesta de la ciutat de València (1238). Germà de Pere d'Albalat i d'Andreu d'Albalat. Descendent dels Comtes d'Urgell.

## Troba XXIII de Mossèn Febrer

| « | Era en Tarragona Benet d'Albalat Home poderós: Vinguè ab son germà, Que era lo Archébisbe de aquella Ciutat, Gobernant la gent (que aqueste Prelat Pagaba á ses costes) com son Capità Una Ala daurada portaba en lo escut Sobre camp de blau. De llur ascendencia E sa bona sanch, vos teniu sabut, Dels Comptes de Urgell gran part li ha cabut: Son germà menor Bisbe es de Valencia, E alli se ha restat ab gran convenencia. | » |

## Referències

* ↑ Piferrer, Francisco. Nobiliario de los reinos y señorios de España (en castellà). I. 2a ed.. Madrid: Antonio Rújula y Busel, 1857, p. 47 (llinatge 121) [Consulta: 16 abril 2019].
* ↑ Burns, Robert Ignatius. The Crusader Kingdom of Valencia: Reconstruction on a Thirteenth-Century Frontier (en anglès). I. 1a ed.. Cambridge, Massachusetts, EUA: Harvard University Press, 1967, p. 25 (nota 60). ISBN 978-0-674-73165-3 [Consulta: 16 abril 2019].
* ↑ Castañeda, Vicente «Cartas eruditas de fray Luis Galiana, y de otros autores, recopiladas por el mismo. Carta XXVII del Lr. Teixidor a Fr. Luis Galiana. Abril 22 de 1764.» (en castellà). Boletín de la Real Academia de la Historia. Tipografía de la Revista de Arch., Bibliot. y Museos [Madrid], LXXXV, quaderns II, III i IV, agost octubre 1924, pàg. 275. ISSN: 0034-0626 [Consulta: 16 abril 2019].
* ↑ de Tourtoulon, Charles. Études sur la maison de Barcelone. Jacme Ier le conquérant, roi d'Aragon, comte de Barcelone, seigneur de Montpellier (en francès). Seconde Partie (1238 à 1276). 1a ed.. Montpellier: Imp. Typ. de Gras, 1867, p. 619 [Consulta: 16 abril 2019].
* 1 2 Febrer, Jaume. Trobes de Mosen Jaume Febrér, caballer, en que tracta dels llinatges de la conquista de la ciutat de Valencia e son regne: dedicades al serenisim Princep Don Pere fill é succesor del Rey Don Jaume el conquistador. València: Imp. del Diari, 1796, p. 24 (troba 23) [Consulta: 16 abril 2019].
# Opsaridium

Opsaridium és un gènere de peixos de la família dels ciprínids i de l'ordre dels cipriniformes.

## Taxonomia

* Opsaridium boweni (Fowler, 1930)
* Opsaridium engrauloides (Nichols, 1923)
* Opsaridium leleupi (Matthes, 1965)
* Opsaridium loveridgii (Norman, 1922)
* Opsaridium maculicauda (Pellegrin, 1926)
* Opsaridium microcephalum (Günther, 1864)
* Opsaridium microlepis (Günther, 1864)
* Opsaridium peringueyi (Gilchrist & Thompson, 1913)
* Opsaridium splendens (Taverne & De Vos, 1997)
* Opsaridium tweddleorum (Skelton, 1996)
* Opsaridium ubangiense (Pellegrin, 1901)
* Opsaridium zambezense (Peters, 1852)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Yadigar Khan

Yadigar Khan fou kan de Khivà vers 1714-1715. Va succeir al seu germà Hajji Muhammad Bahadur Khan entre finals del 1713 i començaments del 1714. Va morir al cap d'un any de regnat, el mateix 1714 o el 1715.
El va succeir Arang (Arank o Arangh) o Erenk (Erengh) Khan, d'una branca col·lateral.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Missile Command

Missile Command és un videojoc Shoot 'em up de 1980 desenvolupat i publicat per Atari i amb llicència de Sega per a llançaments japonesos i europeus. Va ser dissenyat per Dave Theurer, que també va dissenyar el joc de gràfics vectorials d'Atari Tempest del mateix any. El joc va ser llançat durant la Guerra Freda, i el jugador utilitza una bola de seguiment per defensar sis ciutats dels míssils balístics intercontinentals llançant míssils antibalístics des de tres bases.
Atari va portar el joc als seus sistemes domèstics començant amb el port Atari VCS de 1981 de Rob Fulop. Van seguir nombrosos clons contemporanis i remakes moderns. Missile Command està integrat a l'Atari XEGS llançat el 1987, un ordinador de la família Atari de 8 bits reempaquetat com a consola de jocs.

## Desenvolupament

Quan el joc es va dissenyar originalment, les sis ciutats estaven destinades a representar sis ciutats de Califòrnia: Eureka, San Francisco, San Luis Obispo, Santa Bàrbara, Los Angeles i San Diego. Més tard en el desenvolupament, els noms de les ciutats van variar segons el nivell de joc que es jugava, però finalment els noms de les ciutats es van eliminar completament.
Mentre es programava Missile Command, el programador principal, Dave Theurer, va patir malsons d'aquestes ciutats destruïdes per una explosió nuclear.

## Referències

* 1 2 Hague, James. «The Giant List of Classic Game Programmers».
* ↑ «The Creation of Missile Command and the haunting of its creator, Dave Theurer». polygon.com, 15-08-2013. [Consulta: 5 juny 2014].
* ↑ Blue Wizard Is About To Die!, Pg. 140, Seth Flynn Barkan, ISBN 0-9741000-0-5
* ↑ Extra Credits: Narrative Mechanics
# Luteïna

La luteïna és un dels més de sis-cents carotenoides coneguts. És un pigment groc que es troba en algues, plantes i bacteris fotosintètics, tot i que també se'n troba al rovell dels ous. El codi alimentari assignat per la UE és E-161b.
Es troba en gran quantitat en plantes de full verd, com kale o espinacs. En aquestes, les xantofil·les actuen per modular l'energia lumínica i per controlar els nivells de colorfil·la produïts per la fotosintesi. Els animals obtenen luteïna mitjançant la ingesta de plantes. Els humans en tenen a la màcula lútia, tot i que es desconeix exactament la seva utilitat.
El seu nom prové del llatí luteus, que significa 'groc'.

## Referències

* ↑ «Aditivos». OCU. [Consulta: 23 octubre 2021].
* ↑ Higdon, Jane «α-Carotene, β-Carotene, β-Cryptoxanthin, Lycopene, Lutein, and Zeaxanthin». Micronutrient Information Center. Linus Pauling Institute - Oregon State University, 2004.
* ↑ Bernstein, Paul S.; Li, Binxing; Vachali, Preejith P.; Gorusupudi, Aruna; Shyam, Rajalekshmy «Lutein, zeaxanthin, and meso-zeaxanthin: The basic and clinical science underlying carotenoid-based nutritional interventions against ocular disease» (en anglès). Progress in Retinal and Eye Research, 50, 01-01-2016, pàg. 34–66. DOI: 10.1016/j.preteyeres.2015.10.003. PMC: PMC4698241. PMID: 26541886.
* ↑ «Definition of lutein» (en anglès). Dictionary.com. [Consulta: 23 octubre 2021].
# Confinament (pel·lícula)

Confinament (originalment en anglès, Confined) és un telefilm canadenco-estatunidenc del 2010 dirigit per Andrew C. Erin. Ha estat doblada al català.

## Sinopsi

Una parella de ciutat se'n va a viure a una zona residencial. Ella està angoixada perquè ha perdut la feina, i ara, a més a més, sospita que els veïns amaguen alguna cosa tèrbola al soterrani. El marit i la policia no se la creuen, i ella es posa a investigar pel seu compte, encara que s'arrisqui a passar per boja i als perills que li pugui portar la investigació.

## Repartiment

* Emma Caulfield: Victoria Peyton
* Michael Hogan: Fritz Wolfram
* David James Elliott: Michael Peyton
* Paul McGillion: inspector Chris Cornell
* Melanie Papalia: Eva Peyton
* Karen Austin: Ellie Wolfram
* Erica Carroll: Careese Neys
* Mandy Playdon: l'adolescent
* Kwesi Ameyaw: el metge
* Travis Turner: el noi desconegut

## Referències

* 1 2 «Pel·lícules». CCMA. [Consulta: 1r febrer 2022].
# Diables Trapelles de Sant Antoni

La colla de Diables Trapelles de Sant Antoni va néixer l'any 2007 a iniciativa de dos ex-membres de colles de diables que van voler crear-ne una d'infantil al barri. Van vestits amb pantalons vermells i una casaca amb caputxa també vermella i el logotip de la colla a l'esquena. Els Diables Trapelles de Sant Antoni participen habitualment en els correfocs populars del barri i també de la ciutat, com ara els de les festes de la Mercè i Santa Eulàlia, la festa dels Súpers i la de Sant Adrià, a més d'algunes trobades de diables.

## Referències

* ↑ «Diables Trapelles de Sant Antoni». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Oktiabrski (Mirskoi)

Oktiabrski - Октябрьский (rus) és un possiólok del krai de Krasnodar, a Rússia. El 2010 tenia 62 habitants. Es troba a la vora dreta del riu Beissug. És a 11 km al nord-oest de Kropotkin i a 120 km al nord-est de Krasnodar. Pertany al possiólok de Mirskoi.

## Referències

* ↑ Всероссийская перепись населения 2010 года. Том 1, таблица 4. Численность городского и сельского населения по полу по Краснодарскому краю Arxivat 2021-12-09 a Wayback Machine. (en rus).
# Mercat de capitals

Un mercat de capitals és un mercat financer en què es compren i es venen deutes a llarg termini (més d'un any) o valors recolzats per accions.
Els mercats de capitals són un mitjà pel qual els estalviadors poden canalitzar la seva riquesa cap a empreses i governs que necessiten fons per a inversions a llarg termini. Això ajuda a fomentar el creixement econòmic i la creació d'ocupació. No obstant, per evitar el frau, els reguladors financers supervisen aquests mercats per protegir els inversors.

## Principals característiques

* L'inversor en comprar els títols (accions) es converteix en soci de l'empresa en part proporcional al que ha invertit.
* Hi ha més risc en invertir, ja que és un mercat d'alts rendiments variables, en altres paraules, perquè hi ha molta volatilitat de preus
* No hi ha garantia de beneficis.
* No hi ha un termini definit, cadascú tria quan comprar i quan vendre els títols.
* Hi ha molta liquiditat, és a dir, és relativament fàcil la compravenda dels títols.

## Tipus de mercats de capitals

* En funció del que s'hi negocia, es poden distingir:
** Mercats de valors
*** Instruments de renda fixa: bons i obligacions.
*** Instruments de renda variable: accions.
** Mercat de crèdit a llarg termini (préstecs i crèdits bancaris).
* En funció de la seva estructura:
** Mercats organitzats
** Mercats no-organitzats de tipus "Over The Counter"
* En funció dels actius:
** Mercat primari: l'actiu és emès per primera vegada i canvia de mans entre l'emissor i el comprador (ex: Oferta Pública de Venda en el cas de renda variable, emissió de bons en el cas de renda fixa)
** Mercat secundari: Aquests actius s'intercanvien entre diferents compradors per dotar de liquiditat aquests títols i per a la fixació de preus.

## Participants del mercat de capitals

Dins del mercat de capitals intervenen diverses institucions del sistema financer que participen regulant i complementant les operacions que es duen a terme dins del mercat. Les quatre entitats següents són les més importants:
* Borsa de Valors La seva principal funció és brindar una estructura operativa a les operacions financeres, registrant i supervisant els moviments efectuats per oferents i demandants de recursos. A més, dona fe de cotitzacions i informa l'inversor de la situació financera i econòmica de l'empresa i del comportament dels instruments financers.
* Emissores: Són entitats que col·loquen accions (part alíquota del capital social) o obligacions per obtenir recursos del públic inversor. Les emissores poden ser societats anònimes, el govern federal, les institucions de crèdit o les entitats públiques descentralitzades.
* Intermediaris (Casa de Borsa): Efectuen les operacions de compra i venda d'accions, així com administració de carteres i portafoli d'inversió de tercers.
* Inversors: els inversors poden categoritzar-se en persona física, persona jurídica, inversor estranger, inversor institucional o inversor qualificat. Són persones o institucions amb recursos econòmics excedents i disponibles per invertir en valors.
# Xiuladora de Lorentz

La xiuladora de Lorentz (Pachycephala lorentzi) és un ocell de la família dels paquicefàlids (Pachycephalidae).

## Hàbitat i distribució

Habita els boscos de les muntanyes des de la serralada de Sudirman cap a l'est, fins les serralades Victor Emanuel i Hindenburg, a Nova Guinea central.

## Referències

* ↑ «Xiuladora de Lorentz». Cercaterm. TERMCAT, Centre de Terminologia. Rev. 20/04/2023(català)
# Missillac

Missillac (en bretó Merzhelieg) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 4.474 habitants. Limita amb Sévérac, Saint-Gildas-des-Bois, Pontchâteau, Sainte-Reine-de-Bretagne, La Chapelle-des-Marais i Herbignac a Loira Atlàntic, Nivillac, Saint-Dolay i Théhillac a Morbihan.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3.585 | 3.652 | 3.687 | 3.883 | 3.915 | 3.813 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Bernard Lelièvre | Divers droite |
# Anàlisi

«Anàlisi» té aquests significats:
* Psicologia: Anàlisi o raonament analític
* Economia: Anàlisi fonamental.
* Matemàtiques:
** Anàlisi matemàtica
** Anàlisi funcional
** Anàlisi numèrica
* Química: Anàlisi química
* Informàtica:
** Anàlisi de sistemes
** Anàlisi lèxica
* Ciències de la salut:
** Anàlisi clínica.
** Anàlisi de sang, anàlisi de laboratori realitzada en una mostra de sang
* Art: Anàlisi d'una obra
* Anàlisi documental
* Anàlisi transaccional, teoria psicològica de comunicació i personalitat proposada al segle XX pel psiquiatre Eric Berne
# Cohocton

Cohocton és una població dels Estats Units a l'estat de Nova York. Segons el cens del 2000 tenia 854 habitants.

## Demografia

Segons el cens del 2000, Cohocton tenia 854 habitants, 316 habitatges, i 224 famílies. La densitat de població era de 219,8 habitants/km².
Dels 316 habitatges en un 38,6% hi vivien nens de menys de 18 anys, en un 49,1% hi vivien parelles casades, en un 13,6% dones solteres, i en un 29,1% no eren unitats familiars. En el 24,1% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,08.
Per edats la població es repartia de la següent manera: un 30,7% tenia menys de 18 anys, un 7,5% entre 18 i 24, un 27,8% entre 25 i 44, un 20,7% de 45 a 60 i un 13,3% 65 anys o més.
L'edat mediana era de 35 anys. Per cada 100 dones de 18 o més anys hi havia 92,2 homes.
La renda mediana per habitatge era de 35.147 $ i la renda mediana per família de 38.438 $. Els homes tenien una renda mediana de 30.057 $ mentre que les dones 22.321 $. La renda per capita de la població era de 13.660 $. Entorn del 13,5% de les famílies i el 15,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cohocton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cohocton». American Fact Finder. Oficina del Cens dels Estats Units, 12-01-2010.
# Julia Goetz Maurez

Julia Goetz Maurez (Alsàcia, segle xix - Alacant, 18 de desembre de 1930) fou una pedagoga innovadora que desenvolupà la seva tasca a Alacant.

## Biografia

D'origen alsacià, Julia va conéixer el seu marit, Francisco Albricias Bacás, a Monistrol de Montserrat, el 1877. Era mestre, pertanyia a l'església evangèlica i estava relacionat amb els fundadors de l'Institut Internacional per a Senyoretes de Madrid. Julia dominava diverses llengües: francés, alemany, castellà i català.
Arribaren a Alacant poc abans de 1897, des de Madrid, amb la pena de dos fills morts i Julia amb la salud tocada. De seguida el marit va fundar la primera escola privada evangèlica d'Alacant, primer en un pis i després en un edifici que va aixecar exclusivament. Era l'Escola Model, on Julia va treballar. Des del seu naixement aquest centre era una escola graduada i fou atacada pels catòlics alacantins des de la premsa, des del púlpit i amb la creació d'altres centres privats de caràcter catòlic.
L'edifici comptava amb aules tancades i aules a l'aire lliure, saló d'actes, biblioteca i un museu. La línia pedagògica estava al nivell de les darreres novetats europees. Es donava molta importància a l'ensenyança cívica i moral, a les ciències naturals, a l'educació física, a la higiene, a les eixides per al ciutat i a les excursions. Els alumnes destacaven en matèries com música i francés i a partir de 1909 també s'hi impartiren classes de segona ensenyança. S'hi donaren, així mateix, classes dominicals. Entre el professorat podem destacar a Gastón Castelló, en dibuix i pintura; al mestre José Torregrosa, en música; i a les professores Sara Araujo, Carmen Torres, María Pérez i Dolores López Samper. Tot i que l'escola era mixta, l'assistència de xiquetes no fou important fins a la darrera etapa, sobretot durant la II República.
Julia tingué alguns fills més. Un d'ells, Franklin, fou president de la Diputació Provincial d'Alacant en la II República.
Va morir el 18 de desembre de 1930 a Alacant, on està soterrada al cementiri civil.
L'escola va romandre oberta fins al 1937. Després de la guerra fou utilitzada com a seu del Front de Joventuts i com a escola per a xiquets.

## Referències

* 1 2 3 4 5 6 7 Diccionari biogràfic de dones. «Julia Goetz Maurez». Xarxa Vives d'Universitats (CC-BY-SA via OTRS). [Consulta: 24 setembre 2015].

## Bibliografia

* Beltrán Reig, J.M. (1976). La enseñanza en la ciudad de Alicante. Primer tercio del siglo actual. Alicante: Instituto de Estudios Alicantinos, Diputación Provincial de Alicante.
* Aparici Díaz, A. (2008). La Escuela Modelo de Alicante. Alicante: Logos.
# Malson americà

Malson americà (títol original en anglès, American Carnage) és una pel·lícula de comèdia de terror estatunidenca del 2022 escrita per Diego Hallivis i Julio Hallivis, dirigida per Diego Hallivis i protagonitzada per Jorge Lendeborg Jr., Jenna Ortega i Eric Dane. La pel·lícula té un missatge polític a favor dels drets dels immigrants i pren el nom original d'una línia del discurs inaugural de Donald Trump. S'ha doblat i subtitulat al català.
La pel·lícula es va estrenar als cinemes i a la carta el 15 de juliol de 2022.

## Repartiment

* Jorge Lendeborg Jr. com a JP
* Jenna Ortega com a Camila
* Allen Maldonado com a Big Mac
* Yumarie Morales com a Lily
* Jorge Diaz com a Chris
* Bella Ortiz com a Micah
* Eric Dane com a Eddie
* Brett Cullen com a Harper Finn
* Zach Avery com a James
* Catherine McCafferty com a Cynthia
* Andrew Kaempfer com a Bruce
* Suni Reyes com a Emilia

## Referències

* ↑ Murray, Noel «Review: In 'She Will,' an aging movie star seeks vengeance, and more movies for the weekend». , July 15, 2022 [Consulta: March 8, 2023].
* ↑ Saveliev, Alex. «American Carnage». Film Threat, July 12, 2022. [Consulta: March 8, 2023].
* ↑ Matt Donato. «American Carnage Review». IGN. [Consulta: 13 octubre 2023].
* ↑ «Malson americà». Goita què fan, ara!. [Consulta: 26 maig 2024].
* ↑ Donato, Matt. «American Carnage Review». IGN, July 15, 2022. [Consulta: March 8, 2023].